ddrg/super_eurlex huggingface dataset:
Kommissionens afgørelse

af 8. juli 2002

om indgåelse af en aftale mellem Det Europæiske Kul- og Stålfællesskab og regeringen for Den Russiske Føderation om handel med visse stålprodukter

(meddelt under nummer K(2002) 2482)

(EØS-relevant tekst)

(2002/603/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

under henvisning til udtalelse fra Det Rådgivende Udvalg, og

efter enstemmig og samstemmende udtalelse fra Rådet, og

ud fra følgende betragtninger:

(1) Efter afgørelse truffet af Rådet den 19. november 2001 indledte Kommissionen forhandlinger med regeringen for Den Russiske Føderation, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab.

(2) Ved aftalen fastsættes der kvantitative lofter for overgang til fri omsætning i Fællesskabet af visse stålprodukter i 2002 til 2004 -

TRUFFET FØLGENDE AFGØRELSE:

Artikel 1

1. Aftalen med regeringen for Den Russiske Føderation om handel med visse stålprodukter godkendes herved på Det Europæiske Kul- og Stålfællesskabs vegne.

2. Teksten til aftalen(1) er knyttet til denne afgørelse.

Artikel 2

Kommissionsmedlemmet med ansvar for handel eller den person, som han udpeger til dette formål, beføjes til at undertegne den i artikel 1 omhandlede aftale med bindende virkning for Det Europæiske Kul- og Stålfællesskab.

Udfærdiget i Bruxelles, den 8. juli 2002.

På Kommissionens vegne

Pascal Lamy

Medlem af Kommissionen

(1) Se side 55 i denne Tidende.
Rådets afgørelse

af 19. juli 2002

om udnævnelse af to medlemmer af og en suppleant til Det Rådgivende Udvalg for Uddannelse inden for Arkitekturområdet

(2002/C 179/03)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet(1), særlig artikel 3 og 4, og

ud fra følgende betragtninger:

Rådet har ved afgørelse af 1. marts 2002(2) udnævnt Jaime DURÓ PIFARRÉ og Fernando RODRÍGUEZ GARCÍA til medlemmer og Emilio LARRODERA RÍOS til suppleant for perioden indtil den 22. oktober 2004.

Den spanske regering har indstillet Carlos HERNÁNDEZ PEZZI som efterfølger for Jaime DURÓ PIFARRÉ, Mario MARTÍNEZ CHAPA som efterfølger for Fernando RODRÍGUEZ GARCÍA og Javier GARCÍA-BELLIDO GARCÍA DE DIEGO som efterfølger for Emilio LARRODERA RÍOS -

TRUFFET FØLGENDE AFGØRELSE:

Artikel 1

Carlos HERNÁNDEZ PEZZI udnævnes til medlem af Det Rådgivende Udvalg for Uddannelse inden for Arkitekturområdet som efterfølger for Jaime DURÓ PIFARRÉ for den resterende del af mandatperioden, dvs. indtil den 22. oktober 2004.

Artikel 2

Mario MARTÍNEZ CHAPA udnævnes til medlem af Det Rådgivende Udvalg for Uddannelse inden for Arkitekturområdet som efterfølger for Fernando RODRÍGUEZ GARCÍA for den resterende del af mandatperioden, dvs. indtil den 22. oktober 2004.

Artikel 3

Javier GARCÍA-BELLIDO GARCÍA DE DIEGO udnævnes til suppleant til Det Rådgivende Udvalg for Uddannnelse inden for Arkitekturområdet som efterfølger for Emilio LARRODERA RÍOS for den resterende del af mandatperioden, dvs. indtil den 22. oktober 2004.

Udfærdiget i Bruxelles, den 19. juli 2002.

På Rådets vegne

T. Pedersen

Formand

(1) EFT L 223 af 21.8.1985, s. 26.

(2) EFT C 72 af 21.3.2002, s. 1.
Rådets afgørelse

af 15. juli 2002

om udnævnelse af medlemmerne af Den Europæiske Fødevaresikkerhedsautoritets bestyrelse

(2002/C 179/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevare lovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed(1), særlig artikel 25, stk. 1,

under henvisning til den liste over kanditater, Kommissionen for De Europæiske Fællesskaber har forelagt,

under henvisning til Europa-Parlamentets holdning, og

ud fra følgende betragtninger:

(1) Det er afgørende, at det sikres, at Den Europæiske Fødevaresikkerhedsautoritet er uafhængig, at den besidder en høj videnskabelig standard, samt at den er åben og effektiv. Samarbejde med medlemsstaterne er også uomgænglig nødvendigt.

(2) Ansøgningerne er blevet gennemgået på grundlag af dokumentation fra Kommisisonen og i lyset af Europa-Parlamentets synspunkter med henblik på at sikre det højest mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i EU.

(3) Fire af medlemmerne skal have baggrund i organisationer, der repræsenterer forbrugere og andre interesser i fødevarekæden.

(4) Bestyrelsesmedlemmerne bør generelt udnævnes for en fireårig periode. Ved den første udnævnelse af bestyrelsen bør halvdelen af medlemmerne dog udnævnes for en seksårig periode -

TRUFFET FØLGENDE AFGØRELSE:

Artikel 1

1. Følgende udnævnes til medlemmer af Den Europæiske Fødevaresikkerhedsautoritets bestyrelse for perioden 1. juli 2002 til 30. juni 2008:

- Giorgio Calabrese

- Catherine Geslain-Laneelle

- Matthias Ludwig Horst(2)

- Deirdre Hutton(3)

- João Pedro Machado(4)

- Pirkko Marjatta Raunemaa

- Patrick Gerard Wall.

2. Følgende udnævnes til medlemmer af Den Europæiske Fødevaresikkerhedsautoritets bestyrelse for perioden 1. juli 2002 til 30. juni 2006:

- Angeliki Assimakopoulou

- Ernst Bobek

- Carlos Escribano Mora

- Peter Gaemelke(5)

- Bart Sangster

- Stuart Alexander Slorach

- Roland Vaxelaire.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 15. juli 2002.

På Rådets vegne

M. Fischer Boel

Formand

(1) EFT L 31 af 1.2.2002, s. 1.

(2) Medlemmer med baggrund i organisationer, der repræsenterer forbrugere og andre interesser i fødevarekæden.

(3) Text

(4) Text

(5) Text
Kommissionens beslutning

af 11. juli 2002

om gennemførelse af Rådets beslutning 1999/297/EF om etablering af en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer

(meddelt under nummer K(2002) 2580)

(EØS-relevant tekst)

(2002/591/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 1999/297/EF af 26. april 1999 om etablering af en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer(1), særlig artikel 2 og 3, og

ud fra følgende betragtninger:

(1) I beslutning 1999/297/EF blev det fastsat, hvilke specifikke statistiske foranstaltninger der var nødvendige for at etablere en fælles infrastruktur for statistisk information vedrørende industri og markeder inden for de audiovisuelle og dermed forbundne sektorer.

(2) Kommissionens beslutning 1999/841/EF(2) indeholder de første 14 foranstaltninger med henblik på gennemførelse af de specifikke statistiske foranstaltninger.

(3) Det er nødvendigt at træffe beslutning om yderligere en række foranstaltninger med henblik på gennemførelsen af specifikke statistiske foranstaltninger.

(4) De i denne beslutning fastsatte foranstaltninger er i overensstemmelse med udtalelse fra Udvalget for Det Statistiske Program -

VEDTAGET FØLGENDE BESLUTNING:

Artikel 1

Foranstaltningerne til gennemførelse af de i artikel 2 i beslutning 1999/297/EF anførte specifikke statistiske foranstaltninger er beskrevet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. juli 2002.

På Kommissionens vegne

Pedro Solbes Mira

Medlem af Kommissionen

(1) EFT L 117 af 5.5.1999, s. 39.

(2) EFT L 326 af 18.12.1999, s. 65.

BILAG

A. Foranstaltninger til gennemførelse af de foranstaltninger, der skal træffes af de nationale myndigheder

>TABELPOSITION>

B. Foranstaltninger til gennemførelse af de foranstaltninger, der skal træffes af Eurostat

>TABELPOSITION>
Rådets afgørelse

af 12. juli 2002

om ændring af protokollen vedrørende statutten for De Europæiske Fællesskabers Domstol

(2002/653/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 245, stk. 2,

under henvisning til Domstolens anmodning af 17. oktober 2001,

under henvisning til Kommissionens udtalelse(1),

under henvisning til Europa-Parlamentets udtalelse(2), og

ud fra følgende betragtning:

Der bør indføres bestemmelser om tredjelandes deltagelse i præjudicielle sager for Domstolen, når der af Rådet er indgået en aftale med et eller flere tredjelande vedrørende et nærmere bestemt sagsområde, og det deri er bestemt, at disse tredjelande har mulighed for at indgive skriftlige indlæg eller udtalelser i tilfælde, hvor en ret i en medlemsstat har forelagt Domstolen et præjudicielt spørgsmål, der vedrører den pågældende aftales anvendelsesområde -

TRUFFET FØLGENDE AFGØRELSE:

Artikel 1

I artikel 20 i protokollen vedrørende statutten for De Europæiske Fællesskabers Domstol tilføjes følgende stykke: "Når der af Rådet er indgået en aftale med et eller flere tredjelande vedrørende et nærmere bestemt sagsområde, og det deri er bestemt, at disse tredjelande kan indgive skriftlige indlæg eller udtalelser i tilfælde, hvor en ret i en medlemsstat har forelagt Domstolen et præjudicielt spørgsmål, der vedrører den pågældende aftales anvendelsesområde, gives der ligeledes meddelelse om den nationale rets beslutning, hvori et sådant spørgsmål stilles, til de pågældende tredjelande, som inden to måneder fra meddelelsen kan indgive indlæg eller andre skriftlige udtalelser til Domstolen."

Artikel 2

Denne afgørelse har virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 12. juli 2002.

På Rådets vegne

T. Pedersen

Formand

(1) Udtalelse af 22.2.2002 (endnu ikke offentliggjort i EFT).

(2) Udtalelse af 14.5.2002 (endnu ikke offentliggjort i EFT).
Kommissionens afgørelse

af 28. juni 2002

om indgåelse af en aftale om ændring af aftalen mellem Det Europæiske Fællesskab og Australien om handel med vin

(meddelt under nummer K(2002) 2391)

(2002/650/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 94/184/EF af 24. januar 1994 om indgåelse og underskrivelse af en aftale mellem Det Europæiske Fællesskab og Australien om handel med vin(1), særlig artikel 3,

under henvisning til aftalen mellem Det Europæiske Fællesskab og Australien om handel med vin, undertegnet i Bruxelles og Canberra henholdsvis den 26. og den 31. januar 1994(2), senest ændret ved aftalen af 25. juli 2001(3), særlig artikel 17, stk. 2, og

ud fra følgende betragtninger:

(1) Kommissionen har på Fællesskabets vegne forhandlet en ændring af nævnte aftale med henblik på forlængelse indtil den 30. juni 2003 af den midlertidige tilladelse, der indrømmes australske vine behandlet med kationbytterharpiks.

(2) Forvaltningskomitéen for Vin har ikke afgivet udtalelse inden for den af formanden fastsatte frist -

TRUFFET FØLGENDE AFGØRELSE:

Artikel 1

Aftalen om ændring af aftalen mellem Det Europæiske Fællesskab og Australien om handel med vin godkendes på Fællesskabets vegne.

Aftalens tekst er knyttet til denne afgørelse.

Artikel 2

Denne afgørelse og den i artikel 1 nævnte aftale offentliggøres i De Europæiske Fællesskabers Tidende.

Udfærdiget i Bruxelles, den 28. juni 2002.

På Kommissionens vegne

Franz Fischler

Medlem af Kommissionen

(1) EFT L 86 af 31.3.1994, s. 1.

(2) EFT L 86 af 31.3.1994, s. 3.

(3) EFT L 208 af 1.8.2001, s. 46.
Rådets afgørelse

af 25. juni 2002

om underskrivelse af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien

(2002/648/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170 sammen med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Den 20. december 1993 underskrev Det Europæiske Fællesskab og Republikken Indien en samarbejdsaftale om partnerskab og udvikling(3).

(2) Det Europæiske Fællesskab og Republikken Indien udfører særlige FTU-programmer på en række områder af fælles interesse.

(3) På baggrund af tidligere erfaringer har begge parter udtrykt ønske om at skabe et bredere, mere omfattende grundlag for samarbejde om videnskab og teknologi.

(4) Denne samarbejdsaftale om videnskab og teknologi er led i det mere overordnede samarbejde mellem Det Europæiske Fællesskab og Republikken Indien.

(5) Ved sin afgørelse af 12. februar 2001 bemyndigede Rådet Kommissionen til at føre forhandlinger om en aftale om videnskabeligt og teknologisk samarbejde mellem Det Europæiske Fællesskab og Republikken Indien.

(6) Ved sin afgørelse af 15. november 2001 besluttede Rådet at underskrive aftalen på Det Europæiske Fællesskabs vegne.

(7) Aftalen blev underskrevet den 23. november 2001.

(8) Aftalen bør derfor godkendes -

TRUFFET FØLGENDE AFGØRELSE:

Artikel 1

Aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien godkendes herved på Fællesskabets vegne.

Aftalens tekst er knyttet til denne afgørelse.

Artikel 2

Ifølge aftalens artikel 11 skal Rådets formand meddele Republikken Indien, at Det Europæiske Fællesskab har afsluttet de procedurer, som kræves, for at aftalen kan træde i kraft.

Udfærdiget i Luxembourg, den 25. juni 2002.

På Rådets vegne

J. Matas I Palou

Formand

(1) EFT C 304 E af 30.10.2001, s. 241.

(2) Udtalelse afgivet den 14.5.2002 (endnu ikke offentliggjort i EFT).

(3) EFT L 223 af 27.8.1994, s. 23.
Kommissionens beslutning

af 31. juli 2002

om ændring af beslutning 93/693/EF for så vidt angår tyrestationer, der er godkendt til udførsel til EF af tyresæd fra Slovakiet

(meddelt under nummer K(2002) 2887)

(EØS-relevant tekst)

(2002/645/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

(1) De slovakiske veterinærmyndigheder har anmodet om ændringer af den liste, der er opstillet ved Kommissionens beslutning 93/693/EF(2), senest ændret ved beslutning 2002/36/EF(3), over tyrestationer, som er officielt godkendt til udførsel af tyresæd fra Slovakiet til EF.

(2) Slovakiet har givet garantier for, at betingelserne i artikel 9 i direktiv 88/407/EØF er overholdt.

(3) Der bør derfor foretages ændringer i beslutning 93/693/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilaget til beslutning 93/693/EF affattes teksten vedrørende slovakiske tyrestationer som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 31. juli 2002.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10.

(2) EFT L 320 af 22.12.1993, s. 35.

(3) EFT L 15 af 17.1.2002, s. 32.

BILAG

">TABELPOSITION>"
Kommissionens beslutning

af 25. juli 2002

om godkendelse af den plan, Frankrig har forelagt for udryddelse af klassisk svinepest hos vildsvin i departementerne Moselle og Meurthe-et-Moselle

(meddelt under nummer K(2002) 2826)

(Kun den franske udgave er autentisk)

(EØS-relevant tekst)

(2002/626/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(1), særlig artikel 16, stk. 1, og

ud fra følgende betragtninger:

(1) I april 2002 blev der konstateret klassisk svinepest i vildsvinepopulationen i det franske departement Moselle ved grænserne til departementet Meurthe-et-Moselle og Luxembourg og Tyskland.

(2) Efter artikel 16 i direktiv 2001/89/EF har de franske myndigheder forelagt en plan for udryddelse af klassisk svinepest hos vildsvin i Moselle og det tilstødende departement Meurthe-et-Moselle.

(3) Kommissionen har gennemgået den forelagte plan og fundet den i overensstemmelse med direktiv 2001/89/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Den plan, som Frankrig har forelagt for udryddelse af klassisk svinepest hos vildsvin i departementerne Moselle og Meurthe-et-Moselle, godkendes.

Artikel 2

Denne beslutning er rettet til Den Franske Republik.

Udfærdiget i Bruxelles, den 25. juli 2002.

På Kommissionens vegne

David Byrne

Medlem af Kommissionen

(1) EFT L 316 af 1.12.2001, s. 5.
Rådets afgørelse

af 22. juli 2002

om Det Europæiske Fællesskabs indgåelse af konventionen om bevarelse og forvaltning af fiskeressourcerne i det sydøstlige Atlanterhav

(2002/738/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Fællesskabet har beføjelse til at vedtage foranstaltninger til bevarelse og forvaltning af fiskeressourcerne og til at indgå aftaler med andre lande og internationale organisationer.

(2) Fællesskabet er kontraherende part i De Forenede Nationers havretskonvention, der forpligter alle medlemmerne af det internationale samfund til at samarbejde om bevarelsen og forvaltningen af havets biologiske ressourcer.

(3) Fællesskabet har undertegnet aftalen om gennemførelse af bestemmelserne i De Forenede Nationers havretskonvention af 10. december 1982 for så vidt angår bevarelse og forvaltning af fælles fiskebestande og stærkt vandrende fiskebestande(3), men har endnu ikke afsluttet ratificeringsproceduren.

(4) Fællesskabet har deltaget aktivt i forløbet, som blev indledt i 1997, med udarbejdelsen af en konvention om bevarelsen og forvaltningen af fiskeressourcerne i det sydøstlige Atlanterhav sammen med kyststaterne i regionen og andre interesserede parter. Fællesskabet undertegnede konventionen på diplomatkonferencen i Windhoek, Namibia, den 20. april 2001 i overensstemmelse med Rådets afgørelse med henblik herpå(4).

(5) EF-fiskere driver fiskeri i det område, der er omfattet af konventionen. Det er derfor i Fællesskabets interesse at blive fuldgyldigt medlem af den regionale fiskeriorganisation, som denne konvention har til formål at oprette. Fællesskabet bør derfor godkende konventionen -

TRUFFET FØLGENDE AFGØRELSE:

Artikel 1

Konventionen om bevarelse og forvaltning af fiskeressourcerne i det sydøstlige Atlanterhav godkendes på Fællesskabets vegne.

Teksten til konventionen er knyttet til denne afgørelse.

Artikel 2

Formanden for Rådet bemyndiges til at udpege den eller de personer, som er beføjet til at deponere godkendelsesinstrumentet hos generaldirektøren for De Forenede Nationers Levnedsmiddel- og Landbrugsorganisation, jf. konventionens artikel 25, stk. 2.

Udfærdiget i Bruxelles, den 22. juli 2002.

På Rådets vegne

P. S. Møller

Formand

(1) EFT C 75 E af 26.3.2002, s. 113.

(2) Udtalelse afgivet den 4. juli 2002 (endnu ikke offentliggjort i EFT).

(3) EFT L 189 af 3.7.1998, s. 14.

(4) EFT L 111 af 20.4.2001, s. 15.
Kommissionens beslutning

af 23. august 2002

om EF-tilskud til dækning af Spaniens udgifter til udarbejdelse af en EF-fortegnelse over vindyrkningsarealer

(meddelt under nummer K(2002) 3133)

(Kun den spanske udgave er autentisk)

(2002/680/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2392/86 af 24. juli 1986 om udarbejdelse af en fællesskabsfortegnelse over vindyrkningsarealer(1), senest ændret ved forordning (EF) nr. 1631/98(2), særlig artikel 9, stk. 3,

efter høring af Komitéen for Den Europæiske Udviklings- og Garantifond for Landbruget, og

ud fra følgende betragtninger:

(1) I henhold til artikel 9, stk. 1, i forordning (EØF) nr. 2392/86 dækker EF 50 % af de faktiske omkostninger ved udarbejdelsen af EF-fortegnelsen over vindyrkningsarealer i medlemsstaterne og ved investeringer i edb-udstyr, der er nødvendige for forvaltningen af fortegnelsen.

(2) Spanien har i henhold til artikel 9, stk. 3, i samme forordning fået udbetalt forskud. Disse trækkes fra det samlede EF-tilskud.

(3) I henhold til artikel 9, stk. 4, i samme forordning gælder artikel 8 og 9 i Rådets forordning (EF) nr. 1258/1999(3) for EF-finansieringen af udarbejdelsen af fortegnelsen.

(4) Spanien har sendt Kommissionen de dokumenter, der er nødvendige for at afgøre, hvor stort et tilskud der kan ydes til dækning af udgifterne til udarbejdelsen af fortegnelsen.

(5) Kommissionen har foretaget den kontrol, der kræves i henhold til artikel 9, stk. 2, i Rådets forordning (EØF) nr. 729/70(4) og (EF) nr. 1258/1999.

(6) Ved kontrollen har det vist sig, at en del af de udgifter, som Spanien har opgivet, ikke opfylder de betingelser, der er fastsat i retsforskrifterne, og derfor ikke kan finansieres af EF.

(7) Spanien har færdiggjort den fuldstændige version af fortegnelsen over vindyrkningsarealer for provinser, der endnu ikke var omfattet pr. 1. juli 1995. EF's tilskud bør imidlertid begrænses til det, der svarer til finansieringen af den forenklede fortegnelse for de berørte arealer, jf. artikel 4, stk. 4, i forordning (EØF) nr. 2392/86.

(8) Spanien fik den 29. april 2002 meddelelse om vurderingen af, hvilke beløb der kan tages i betragtning, og hvilke beløb der må afvises, fordi de ikke er i overensstemmelse med EF-reglerne -

VEDTAGET FØLGENDE BESLUTNING:

Artikel 1

EF yder et tilskud til dækning af Spaniens udgifter til udarbejdelse af EF-fortegnelsen over vindyrkningsarealer på det beløb, der er anført i tabellen i bilaget til denne beslutning.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 23. august 2002.

På Kommissionens vegne

Franz Fischler

Medlem af Kommissionen

(1) EFT L 208 af 31.7.1986, s. 1.

(2) EFT L 210 af 28.7.1998, s. 14.

(3) EFT L 160 af 26.6.1999, s. 103.

(4) EFT L 94 af 28.4.1970, s. 13.

BILAG

>TABELPOSITION>